భారత జాతీయగీతం
జనగణమన భారత జాతీయగీతం. నోబెల్ బహుమతి గ్రహీత, రవీంద్రనాథ్ టాగోర్ రాసిన బెంగాలీ గీతం లోని మొదటి భాగం ఇది. 1911లో మొదటి సారిగా పాడిన ఈ గీతాన్ని 1950 జనవరి 24 న జాతీయగీతంగా రాజ్యాంగ సభ స్వీకరించింది. ఈ గీతానికి సంగీత బాణీ కూడా ఠాగూర్ సృష్టించాడు. బాణీ కనుగుణంగా ఈ గీతాలాపన చేసేందుకు 52 సెకండ్లు పడుతుంది . అప్పుడప్పుడు మొదటి, చివరి పాదాలను మాత్రమే పాడే పద్ధతి కూడా ఉంది. దీనికి 20 సెకండ్లు పడుతుంది.
యుగయుగాలుగా
ఈ గీతాన్ని అబ్బూరి రామకృష్ణారావు గారు రచించారు. రవీంద్రనాథ టాగూరు రచించిన Red Oleanders (ఇంగ్లీషు)/ రక్తకరబీ (బెంగాలీ) నాటకాన్ని అబ్బూరి రామకృష్ణారావు ' ఎర్రగన్నేరు ' పేరుతో అనువదించారు. దాన్ని 1961లో ఆకాశవాణి హైదరాబాదులో బాలాంత్రపు రజనీకాంతరావుగారు సంగీత రూపకంగా ప్రసారం చేశారు. అందులోది ఈ పాట. దీన్ని మహాభాష్యం చిత్తరంజన్ గానం చేశారు. స్వర రచన రజనీ గారు చేశారు.